<classify> Serikali imelieleza Bunge kuwa, waombaji 12,211 hawakupata mikopo kwa ajili ya masomo ya elimu ya juu mwaka 20172018 kwa kuwa hawakukidhi vigezo na sifa zilizoainishwa kwenye sheria na mwongozo.Naibu Waziri wa Viwanda, Biashara na Uwekezaji, Stella Manyanya amesema, katika muda huo, wanafunzi 46, 131 waliomba mikopo na kwamba, maombi yao yalichambuliwa kwa kuzingatia Sheria ya Bodi ya Mikopo Sura 178 na Mwongozo wa Utoaji Mikopo kwa mwaka 20172018.Amesema, baada ya uchambuzi Serikali kupitia bodi ya mikopo ilitoa mikopo kwa wanafunzi 33,920 wa mwaka wa kwanza kwa kuwa walikidhi vigezo na sifa zilizoanishwa katika sheria na mwongozo uliotolewa 20172018.Kwa mujibu wa Manyanya, katika mwaka wa masomo 20172018 Serikali kupitia bodi ya mikopo iliandaa mwongozo wa utoaji mikopo uliotoa kipaumbele maalumu kwa yatima, wenye ulemavu au wenye wazazi wenye ulemavu, na waliosoma sekondari au stashahada kwa kufadhiliwa.Ameyasema hayo jijini Dodoma wakati anajibu swali la Mbunge wa Chumbuni, ussi Salum Pondeza. Amejibu swali hilo kwa niaba ya Wizara ya Elimu, Sayansi na Teknolojia. Kwa mujibu wa Mhandisi Manyanya, utaratibu na sifa za utoaji mikopo ya elimu ya juu unaongozwa na sheria iliyoanzisha Bodi ya Mikopo ya Elimu ya Juu Sura ya 178.Kwa mujibu wa sheria hii, mikopo ya elimu ya juu inapaswa kutolewa kwa Watanzania wahitaji na wenye sifa amesema.Amewaeleza wabunge kuwa kifungu cha 17 cha sheria ya bodi ya mikopo kimetaja sifa kuu kuwa, mwombaji awe Mtanzania aliyedahiliwa katika taasisi ya elimu ya juu inayotambulika na Serikali, asiwe na vyanzo vingine vinavyogharamia masomo yake; na kwa wanafunzi wanaoendelea na masomo wawe wamefaulu mitihani kuwawezesha kuendelea mwaka unaofuata.  <topic>: KITAIFA 